ત્યાં જ પેલા કીટલીવાળાએ ટાપસી પુરાવતા કહ્યું, “શું સાહેબ તમે પણ ! નવા નવા ગતકડાં કરીને મારો ધંધો બગાડશો !”, એને પોતાનો સરસામાનની બીજી વ્યવસ્થા કરવી પડશે એમ ધારી એ સહેજ ખીન્નાયો. અને હું જવાબ આપું એ પહેલા જ ટપાલી બોલી પડ્યો, “અલ્યા આમાં તારું પણ ભલું જ છે. લોકો અહીં ટપાલ નાંખવા આવશે તે તારી કીટલીએથી પણ કંઈ ને કંઈ લેતા જશે. અને વખત છે ને, બે ત્રણ વર્ષમાં તો તારી કીટલી ગલ્લો પણ બની જાય !”, પોતાનો લાભ બતાવી વાત ગળે ઉતારવાની એની સરળતા મને ગમી.